बुधवार को दोनों अनाथ बच्चों ने अपर जिलाधिकारी से मिलकर अपनी दास्तान सुनाई। उन्हें बताया कि मां-बाप का साया पहले ही सिर से उठ चुका है। अब उनके सिर छिपाने की जगह छीनी जा रही है। उनकी मां को मिले आवास का आवंटन निरस्त कर दिया गया है। अगर मकान भी छिन गया तो दोनों बेघर हो जाएंगे। बच्चों ने फरियाद की कि यह आवास उनके नाम दर्ज कर दिया जाए। एडीएम केदारनाथ सिंह ने हमदर्दी जताते हुए सहानुभूति पूर्वक कार्रवाई का आश्वासन दिया है। बच्चों से कहा है कि वह जांच और कार्रवाई कराएंगे। वह आवास खाली न करें। बच्चों की पैरवी में सुधा धुरिया, ललिता धुरिया, चंद्रशेखर धुरिया, बिंदा प्रसाद धुरिया, रजिया खातून, अनवर उर्फ मुन्ना, शिवकुमार, रानी भी साथ रहे।